Ministru kabineta noteikumu “Grozījumi Ministru kabineta 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, kā arī saskaņā ar Eiropas Parlamenta un Padomes 2016.gada 13.aprīļa Regulu (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013[[1]](#footnote-1) (turpmāk – Regula Nr. 2016/589). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai nodrošinātu darbības programmas “Izaugsme un nodarbinātība” (turpmāk – darbības programma) 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” (turpmāk – pasākums) ieviešanu, tai skaitā MK noteikumu projekts paredz palielināt pasākuma ietvaros projektam pieejamo maksimālo kopējo finansējumu (tai skaitā Eiropas Sociālā fonda finansējumu un valsts budžeta finansējumu), kā arī papildus precizēt pasākuma īstenošanas nosacījumus un svītrot starpposma iznākuma rādītāju un palielināt sertificēto izdevumu apjomu (līdz 2018. gada 31. decembrim sasniedzamais finanšu rādītājs).  Eiropas Nodarbinātības dienestu tīkla (turpmāk – EURES) mērķis ir atbalstīt Eiropas valstu brīvu darbaspēka pārvietošanos Eiropas Savienībā (turpmāk – ES), kura ietvaros tiek sniegtas konsultācijas un informācija darba meklētājiem par nodarbinātības iespējām, kā arī dzīves un darba apstākļiem Eiropas valstīs, savukārt darba devējiem tiek sniegts atbalsts jaunu darbinieku meklēšanā. 2016. gada 12. maijā stājās spēkā Regula Nr. 2016/589, kas paredz EURES tīkla paplašināšanu, dodot iespēju jauniem EURES dalībniekiem un partneriem iesaistīties tajā. Saskaņā ar Regulu Nr. 2016/589 Nodarbinātības valsts aģentūra (turpmāk – finansējuma saņēmējs) ir nominēta kā EURES Valsts koordinācijas birojs un norīkota par EURES dalībnieku, tādējādi atbildot par EURES tīkla darbību Latvijā.  Finansējuma saņēmējs pasākuma ietvaros īsteno projektu “EURES tīkla darbība Latvijā” (turpmāk SAM 7.1.2.1. projekts), kurā tiek koordinēta EURES tīkla darbība Latvijā un īstenotas atbalstāmās darbības/aktivitātes, kas ir atbilstošas Regulas Nr. 2016/589 mērķiem un tajā minētajām mērķa grupām.  Ņemot vērā, ka no 2018. gada 13. maija ir jābūt ieviestām Regulas Nr. 2016/589 prasībām (ir jābūt izveidotai sistēmai, lai varētu uzņemt organizācijas par EURES dalībniekiem un partneriem, kā arī pārraudzīt/novērtēt to darbības atbilstību), ir nepieciešams stiprināt/palielināt SAM 7.1.2.1. projekta personāla kapacitāti (izveidojot vienu projekta vecākā eksperta amata vietu), kam nepieciešami papildu indikatīvi 86 950 *euro*.  Regula Nr. 2016/589 nosaka, ka jebkurai organizācijai, tostarp publiskā, privātā vai trešā sektora nodarbinātības dienestiem, kas uzņemas ievērot visus kritērijus un pildīt visu uzdevumus, kas minēti Regulā Nr. 2016/589, vajadzētu būt iespējai kļūt par EURES dalībnieku vai partneri. Ņemot vērā minēto, SAM 7.1.2.1. projekta atbalstāmās darbības “Nacionālā sadarbības tīkla veidošana un iesaistīto pušu informēšana (piemēram, informatīvie semināri un citi pasākumi)”[[2]](#footnote-2) ietvaros tiks izstrādāta potenciālo jauno EURES tīkla dalībnieku vai partneru uzņemšanas sistēma (ieskaitot ierosinājumus par nepieciešamajām izmaiņām nacionālajā likumdošanā), kā arī nodrošināta sistēmas funkcionēšana, proti, jauno EURES tīkla dalībnieku vai partneru uzņemšana EURES tīklā. Kā arī tiks izstrādāti darbības novērtēšanas/uzraudzības kritēriji, kas atbilst EURES tīkla mērķiem saskaņā ar Regulu Nr. 2016/589, kā arī izstrādāti/noteikti uzraudzības kritēriji, pārraudzības periods un pamats darbības apturēšanai kā EURES dalībniekiem/partnerim.  EURES tīkla dalībnieku vai partneru uzņemšanas sistēmas izstrādes galvenais mērķis ir EURES tīkla atvēršana valsts un privātajām organizācijām, kas darbotos kā jauni EURES dalībnieki vai partneri, sniedzot dažādus ar darba mobilitāti un informācijas nodrošināšanu saistītus atbalsta pakalpojumus darba meklētājiem un darba devējiem nacionālā līmenī, piemēram[[3]](#footnote-3):  - papildinot brīvo darbvietu apkopojumu vai darba pieteikumu un CV apkopojumu;  - izveidojot/norīkojot kontaktpunktus, piemēram, darbā iekārtošanas un pieņemšanas birojus, informācijas centrus un pašapkalpošanās rīkus, kur darba ņēmēji un darba devēji var saņemt atbalstu attiecībā uz informācijas apkopošanu un izplatīšanu, piekļuvi atbalsta pakalpojumiem;  Papildus iepriekš minētajam, SAM 7.1.2.1. projekta atbalstāmās darbības “EURES pieejamības un atpazīstamības nodrošināšana (piemēram, informatīvo materiālu izstrāde un izgatavošana, informācijas un komunikācijas aktivitātes)”[[4]](#footnote-4) ietvaros tiks organizēti (pēc nepieciešamības) sabiedrības informēšanas pasākumi, lai nodrošinātu informācijas pieejamību un veicinātu metodisku izpratni potenciālajiem EURES tīkla dalībniekiem un partneriem, piemēram, par ieguldījumu vakanču CV publiskošanā, atbalsta pakalpojumu darba meklētājiem un darba devējiem nodrošināšanā u.c.  Ņemot vērā iepriekš minēto, t.sk. finansējuma saņēmēja papildu pienākumus un funkcijas, papildu finansējums indikatīvi 86 950 *euro* apmērā ir nepieciešams vienas jaunas projekta vecākā eksperta amata vietas izveidei, lai nodrošinātu Regulas Nr. 2016/589 prasību ieviešanu, t.sk. piemēram, izstrādātu novērtēšanas/uzraudzības kritērijus, pārraudzītu/novērtētu jauno EURES tīkla dalībnieku vai partneru darbības atbilstību un veiktu citus pienākumus, kas saistīti ar jauno EURES tīkla dalībnieku vai partneru uzņemšanu EURES tīklā.  Minētās papildu projekta aktivitātes un finansējuma saņēmēja pienākumi neietekmēs pašreizējo sasniedzamo iznākuma rādītāju, ņemot vērā, ka, jau sākotnēji plānojot projekta ieviešanu, tika ņemts vērā, ka nākotnē stāsies spēkā jauna EURES regula, proti, Regula Nr. 2016/589.  Ņemot vērā iepriekš minēto, ir nepieciešams veikt atbilstošus grozījumus MK 2015. gada 17. marta noteikumos Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” (turpmāk – MK noteikumi Nr.129), tai skaitā:  **1) palielināt pasākuma ietvaros SAM 7.1.2.1. projektam pieejamo maksimālo kopējo finansējumu** (tai skaitā, Eiropas Sociālā fonda finansējumu un valsts budžeta finansējumu) (*MK noteikumu projekta 2. punkts*).  SAM 7.1.2.1. projektam pieejamais kopējais attiecināmais finansējums palielināts par 86 950 *euro* (no 504 300 *euro* uz 591 250 *euro*). Ņemot vērā minēto, MK noteikumu projekts paredz, ka pasākumam plānotais kopējais finansējums ir – 591 250 *euro*, tai skaitā Eiropas Sociālā fonda finansējums – 502 562 *euro* un valsts budžeta finansējums – 88 688 *euro*.  Finansējums 86 950 *euro* apmērā tiks pārdalīts no SAM 7.1.2.2 pasākuma “Darba tirgus apsteidzošo pārkārtojumu sistēmas ieviešana” (turpmāk – SAM 7.1.2.2);  **2) precizēt pasākuma ietvaros sasniedzamos uzraudzības rādītājus** (*MK noteikumu projekta 1.punkts*), tai skaitā:  **2.1)** **svītrot pasākuma iznākuma rādītāja starpposma vērtību, kas sasniedzama līdz 2018. gada 31. decembrim (**“atbalstīto informatīvo EURES pasākumu skaits – 300”). Grozījumi ierosināti atbilstoši darbības programmā noteiktajam, norādot tikai darbības programmā norādītos uzraudzības un finanšu rādītājus, tādējādi mazinot administratīvo slogu finansējuma saņēmējam un novēršot projekta darbību mākslīgu intensificēšanu. Minētā rādītāja starpposma vērtības svītrošana no MK noteikumiem nerada risku rādītāja neizpildei;  **2.2) palielināt sertificēto izdevumu apjomu** par 30 000 *euro* (no 226 935 *euro* uz 256 935 *euro*) (sasniedzamais finanšu rādītājs līdz 2018. gada 31. decembrim) atbilstoši samazinot SAM 7.1.2.2. sertificēto izdevumu apjomu (sasniedzamais finanšu rādītājs līdz 2018. gada 31. decembrim);  **3)** nodrošināt **vienotu pieeju/struktūru** tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu, tai skaitā:  - saskaņā ar Finanšu ministrijas 2016. gada 15. jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014. – 2020. gada plānošanas periodā” 3.5. punktu, noteikt, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma īres izmaksas (*MK noteikumu projekta 3. punkts*);  - precizēt MK noteikumu Nr.126 16.2.4. apakšpunktu, nosakot, ka projekta īstenošanas un vadības personālam ir attiecināmas obligāto veselības pārbaužu izmaksas un redzes korekcijas līdzekļu kompensācijas izmaksas, ja tās nav iekļautas veselības apdrošināšanā (*MK noteikumu projekta 4. punkts*).  Kopumā ierosinātie grozījumi pozitīvi ietekmēs pasākuma mērķa grupu, jo MK noteikumu projekts veicinās EURES tīkla paplašināšanu, dodot iespēju jauniem EURES dalībniekiem un partneriem iesaistīties tajā, kā arī tiks veicināta sabiedrības/darba tirgus dalībnieku informētība par EURES tīklu, tā darbību un piedāvātajiem pakalpojumiem. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | MK noteikumu projekts pozitīvi ietekmē finansējuma saņēmēju, ņemot vērā, ka MK noteikumu projekts paredz palielināt projektam pieejamo maksimālo kopējo finansējumu, mazināt administratīvo slogu, svītrojot iznākuma rādītāja starpposma vērtību, precizēt (atbilstoši palielinātajam finansējumam) sertificēto izdevumu apjomu, kā arī pasākuma īstenošanas nosacījumus.  Izvērtējot ierosināto grozījumu ietekmi uz finansējuma saņēmēju, t.sk. ņemot vērā iepriekš minēto, pēc MK noteikumu spēkā stāšanas tiks ierosināts veikt attiecīgus grozījumus projektā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir darba tirgus dalībnieki: darba devēji, darba ņēmēji, darba meklētāji, bezdarbnieki un Nodarbinātības valsts aģentūras darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 70 805 | 5 408 | 25 466 | 22 172 | 52 836 |
| 2. Budžeta izdevumi: | 83 300 | 6 362 | 29 960 | 26 085 | 62 161 |
| 3. Finansiālā ietekme: | -12 495 | -954 | -4 494 | -3 913 | -9 325 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Šobrīd pasākuma ietvaros projektam pieejamais maksimālais kopējais attiecināmais finansējums ir 504 300 *euro* apmērā, tai skaitā Eiropas Sociālā fonda (turpmāk – ESF) finansējums 428 655 *euro* un valsts budžeta finansējums 75 645 *euro*.  MK noteikumu projekts paredz palielināt (pārdalot no SAM 7.1.2.2.) pasākuma ietvaros projektam pieejamo maksimālo kopējo attiecināmo finansējumu par 86 950 *euro*, līdz ar to pēc MK noteikumu projekta spēkā stāšanās projektam pieejamais maksimālais kopējais attiecināmais finansējums būs 591 250 *euro*, tai skaitā ESF finansējums – 502 562 *euro* un valsts budžeta finansējums 88 688 *euro*.  Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie līdzekļi attiecīgajā gadā.  **2015. gadā** kopējais faktiskais apgūtais finansējums (atbilstoši Valsts kases izdrukai) 49 557 *euro*, tai skaitā ESF finansējums 42 124 *euro* un valsts budžeta finansējums 7 433 *euro*.  **2016. gadā** kopējais faktiskais apgūtais finansējums (atbilstoši Valsts kases izdrukai) 83 925 *euro*, tai skaitā ESF finansējums 71 336 *euro* un valsts budžeta finansējums 12 589 *euro*.  **2017. gadā** projektam valsts budžeta ilgtermiņa saistībās apstiprināts finansējums 83 300 *euro* apmērā, tai skaitā ESF finansējums 70 805 *euro* un valsts budžeta finansējums 12 495 *euro* (analoģisks finansējums šobrīd plānots arī projekta iesniegumā).  Pēc MK noteikumu projekta spēkā stāšanās 2017. gadam projektā kopējās izmaksas indikatīvi plānotas 89 662 *euro* apmērā, tai skaitā ESF finansējums 76 213 *euro* un valsts budžeta finansējums 13 449 *euro*.  Finansējumu indikatīvi 6 362 *euro* apmērā, tai skaitā ESF finansējums 5 408 *euro* un valsts budžeta finansējums 954 *euro* apmērā tiks pārdalīts no SAM 7.1.2.2. (papildu informāciju skat. 7.punktā “Cita informācija”).  **2018. gadā** projektam valsts budžeta ilgtermiņa saistībās apstiprināts finansējums 83 300 *euro* apmērā, tai skaitā ESF finansējums 70 805 *euro* un valsts budžeta finansējums 12 495 *euro*.  Šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 87 175 *euro* apmērā, tai skaitā ESF finansējums 74 099 *euro* un valsts budžeta finansējums 13 076 *euro*.  Pēc MK noteikumu projekta spēkā stāšanās 2018. gadam projektā kopējās izmaksas indikatīvi plānotas 113 260 *euro* apmērā, tai skaitā ESF finansējums 96 271 *euro* un valsts budžeta finansējums 16 989 *euro*.  Indikatīvi no finansējuma 29 960 *euro* apmērā (tai skaitā ESF finansējums 25 466 *euro* un valsts budžeta finansējums 4 494 *euro* apmērā)[[5]](#footnote-5), finansējums indikatīvi 26 085 *euro* apmērā (tai skaitā ESF finansējums 22 172 *euro* un valsts budžeta finansējums 3 913 *euro* apmērā) tiks pārdalīts no SAM 7.1.2.2., savukārt finansējums indikatīvi 3 875 *euro* apmērā (tai skaitā ESF finansējums 3 294 *euro* un valsts budžeta finansējums 581 *euro* apmērā) tiks pārplānots no citiem projekta īstenošanas gadiem (papildu informāciju skat. 7.punktā “Cita informācija”).  **2019. gadā** valsts budžeta ilgtermiņa saistībās apstiprināts finansējums 83 300 *euro* apmērā, tai skaitā ESF finansējums 70 805 *euro* un valsts budžeta finansējums 12 495 *euro* (analoģisks finansējums šobrīd plānots arī projekta iesniegumā)  Pēc MK noteikumu projekta spēkā stāšanās 2019. gadam projektā kopējās izmaksas indikatīvi plānotas 109 385 *euro* apmērā, tai skaitā ESF finansējums 92 977 *euro* un valsts budžeta finansējums 16 408 *euro*.  Finansējumu indikatīvi 26 085 *euro* apmērā, tai skaitā ESF finansējums 22 172 *euro* un valsts budžeta finansējums 3 913 *euro* apmērā tiks pārdalīts no SAM 7.1.2.2.  **2020. gadā** projektam valsts budžeta ilgtermiņa saistībās apstiprināts finansējums 83 300 *euro* apmērā, tai skaitā ESF finansējums 70 805 *euro* un valsts budžeta finansējums 12 495 *euro*.  Šobrīd saskaņā ar projekta iesniegumā (“Finansēšanas plāns”) norādīto, projekta kopējais finansējums indikatīvi plānots 117 043 *euro* apmērā, tai skaitā ESF finansējums 99 486 *euro* un valsts budžeta finansējums 17 557 *euro*.  Pēc MK noteikumu projekta spēkā stāšanās 2020. gadam projektā kopējās izmaksas indikatīvi plānotas 145 461 *euro* apmērā, tai skaitā ESF finansējums 123 641 *euro* un valsts budžeta finansējums 21 820 *euro*.  Indikatīvi no finansējuma 62 161 *euro* apmērā (tai skaitā ESF finansējums 52 836 *euro* un valsts budžeta finansējums 9 325 *euro* apmērā)[[6]](#footnote-6), finansējums indikatīvi 28 418 *euro* apmērā (tai skaitā ESF finansējums 24 155 *euro* un valsts budžeta finansējums 4 263 *euro* apmērā) tiks pārdalīts no SAM 7.1.2.2., savukārt finansējums indikatīvi 33 743 *euro* apmērā (tai skaitā ESF finansējums 28 681 *euro* un valsts budžeta finansējums 5 062 *euro* apmērā) tiks pārplānots no citiem projekta īstenošanas gadiem (papildu informāciju skat. 7.punktā “Cita informācija”). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts.  Finansējums 86 950 *euro* apmērā tiks pārdalīts no SAM 7.1.2.2.  Nepieciešamais papildu finansējums (ko nepieciešams pārdalīt no SAM 7.1.2.2.) tiek aprēķināts veidojot starpību no kopējā plānotā finansējuma pēc MK noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma (papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas šobrīd norādīts projekta iesniegumā “Finansēšanas plāns”).  Saskaņā ar darbības programmā noteikto Labklājības ministrijas atbildībā esošajiem 7. prioritārā virziena “Nodarbinātība un darbaspēka mobilitāte” specifiskajiem atbalsta mērķiem ESF piešķīrumam paredzamā finansējuma rezerve ir 6 973 974 *euro* apmērā. Finansējuma rezervi paredzēts nodrošināt 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros 4 203 913 *euro* apmērā un 7.2.1. specifiskā atbalsta mērķa pasākuma “Jauniešu garantijas pasākumu īstenošana pēc 2018. gada” ietvaros 2 770 061 *euro* apmērā.  Pēc MK noteikumu spēkā stāšanās tiks ierosināts veikt attiecīgus grozījumus projektā, tai skaitā projekta iesnieguma 2. pielikumā (“Finansēšanas plāns”). | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projektu MK nepieciešams izskatīt vienlaikus ar Labklājības ministrijas izstrādāto MK noteikumu projektu “Grozījumi Ministru kabineta 2016. gada 1. marta noteikumos Nr. 126 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.2. pasākuma “Darba tirgus apsteidzošo pārkārtojumu sistēmas ieviešana” īstenošanas noteikumi””. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 2017. gada 10. marta līdz 2017. gada 27. martam – aicinot sabiedrības pārstāvjus:  1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017. gada 27. martam) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

*MK noteikumu projekts anotācijas V sadaļu neskar.*

Labklājības ministra vietā

– Ministru prezidenta biedrs,

ekonomikas ministrs A.Ašeradens

Labklājības ministrijas valsts sekretārs I.Alliks

Kudļa, 67021630

Rudolfs.Kudla@lm.gov.lv

1. Regula Nr. 2016/589, pieejama <http://www.lm.gov.lv/upload/tiesibu_aktu_projekti/eures_regula.pdf> [↑](#footnote-ref-1)
2. Ministru kabineta 2015. gada 17. marta noteikumu Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” 14.2.4.apakšpunktā minētā atbalstāmā darbībā. [↑](#footnote-ref-2)
3. Papildus informācijai skat. Regulu Nr. 2016/589, pieejama <http://www.lm.gov.lv/upload/tiesibu_aktu_projekti/eures_regula.pdf> [↑](#footnote-ref-3)
4. Ministru kabineta 2015. gada 17. marta noteikumu Nr. 129 “Darbības programmas “Izaugsme un nodarbinātība” 7.1.2. specifiskā atbalsta mērķa “Izveidot darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” 7.1.2.1. pasākuma “EURES tīkla darbības nodrošināšana” īstenošanas noteikumi” 14.2.1.apakšpunktā minētā atbalstāmā darbībā. [↑](#footnote-ref-4)
5. Starpība no kopējā plānotā finansējuma pēc MK noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma. [↑](#footnote-ref-5)
6. Starpība no kopējā plānotā finansējuma pēc MK noteikumu projekta spēkā stāšanās un šobrīd projektam valsts budžeta ilgtermiņa saistībās apstiprinātā/plānotā finansējuma. [↑](#footnote-ref-6)